als_Latn dik_Latn sag_Latn
Trendi i radhës në treg do të jenë tabletët me ekrane të mëdhenj. Para disa ditësh u njoftua se Apple po punon për tabletin iPad Pro me ekran 12 inç. Edhe Microsoft thuhet se po krijon një tablet të ri Surface Pro. Sot është radha e Samsung-ut. Thuhet se kompania po punon për krijimin e një tableti me ekran 13 inç, që do të realizohet deri në fund të këtij viti. Meqë jemi në muajin nëntor, do të thotë që nuk do të presim gjatë për të parë këtë tablet të ri.
Nuk janë zbuluar shumë detaje në lidhje me këtë tablet 13 inç të Samsung-ut. Thuhet vetëm që Samsung nuk do të përdorë ekran Super AMOLED tek ky tablet, por do përdorë ekran LCD.
Meqë nuk janë zbuluar karakteristikat e këtij tableti, nuk e dimë nëse do te jetë një pajisje e cilësisë së lartë apo do të ketë parametra mesatarë; nëse do të krijohet për të gjithë klientët apo do të fokusohet vetëm në sektorin e bizneseve. Gjithsesi, duhet të presim kur kompania të zbulojë zyrtarisht këtë tablet për të marrë më shumë informacione.
(Herë të lexuara: 139)
als_Latn als_Latn als_Latn als_Latn